Verdensmesterskapet i snooker

Verdensmesterskapet i snooker, eller World Snooker Championship, er verdensmesterskapet i snooker for profesjonelle. Turneringen spilles i Crucible Theatre i Sheffield i England. Her har det blitt spilt hvert år siden 1977.

Turneringen har blitt spilt siden 1927, bortsett fra under annen verdenskrig og i perioden 1958–1963.

Det deltar 32 spillere, hvorav de 16 høyest rankede spillerne er direktekvalifisert. De øvrige spillerne må spille kvalifisering for å komme med.

VM-øyeblikk

1979: Terry Griffiths blir første og inntil 2005 eneste spiller som vinner VM etter å ha kvalifisert seg til turneringen.

1980: Cliff Thorburn fra Canada blir andre spiller fra utenfor De britiske øyer som vinner VM. Den første var australske Horace Lindrum i 1952.

1982: Alex Higgins vinner sin første VM-tittel på 10 år.

1983: Cliff Thorburn gjør det første 147-breaket i VM-historien, men taper finalen 18-6.

1985: Dennis Taylor slår Steve Davis i tidenes antagelig beste snookermatch. Taylor lå 8-0 under men vant til slutt 18-17 etter en ekstremt nervepirrende kamp på den siste sorte ballen, med 18.5 millioner seere (britisk seerrekord) etter midnatt.

1986: Outsideren (150-1) Joe Johnson vinner VM-finalen.

1990: Stephen Hendry blir tidenes yngste verdensmester, 21 år gammel.

1992: Jimmy White gjør et maksimum break på 147, men taper ti partier på rad i finalen.

1994: Jimmy White taper sin sjette VM-finale etter en hjerteskjærende bom under en gedigen sjanse til å avgjøre finalen.

1995: Stephen Hendry gjør 147-break i VM, som han vinner.

1997: Ronnie O'Sullivan gjør tidenes raskeste 147-break (5 min. 20 sek.), og Ken Doherty stopper Stephen Hendrys serie med VM-seire.

1998: John Higgins blir kjent i snookerverdenen med sin første VM-tittel og førsteplass på rankingen.

1999: Stephen Hendry tar sin syvende VM-tittel.

2000: Mark Williams blir den første venstrehendte verdensmesteren.

2001: Ronnie O'Sullivan vinner sitt første VM.

2002: VM-finalen avsluttes med et nervepirrende siste parti hvor Stephen Hendry hindres i å ta sin åttende VM-tittel, Peter Ebdon får revansje for VM-finalen 1996.

2003: Ronnie O'Sullivan blir eneste spiller med to 147-break i VM, og Mark Williams vinner sin andre VM-tittel mot en Ken Doherty (verdensmester 1997) i storform.

2005: Shaun Murphy vinner VM etter å ha kvalifisert seg til turneringen, som første spiller siden Terry Griffiths i 1979.

2006: Hongkongs Marco Fu kommer til semifinalen, og Graeme Dott (finalist i 2004) vinner VM som første turnering.

2007: John Higgins vinner sin andre VM-tittel, ni år etter forrige gang.

2008: Ronnie O'Sullivan vinner sin tredje tittel, men må dele prisen for høyeste break med finalemotstander Ali Carter, etter at de begge klarer et maksimum break. Det er første gang i turneringens historie at det blir spilt to maksimum break.

2009: John Higgins blir verdensmester for tredje gang.

2010: Neil Robertson blir andre australske verdensmester gjennom tidene. Den første var Horace Lindrum i 1952.

2016: Ding Junhui blir første asiater i en VM-finale.

2018: Mark Williams blir vinneren med lengst mellomrom mellom to titler; 15 år (2003 og 2018).

Vinnere

Resultater fra VM-finalene fra 1977 til i dag.


 År Verdensmester Finalemotstander Resultat2025Zhao XintongMark Williams18–122024Kyren WilsonJak Jones18–142023Luca BrecelMark Selby18–152022Ronnie O'Sullivan (7)Judd Trump18–132021Mark Selby (4)Shaun Murphy18–152020Ronnie O'Sullivan (6)Kyren Wilson18–82019Judd TrumpJohn Higgins18–92018Mark Williams (3)John Higgins18–162017Mark Selby (3)John Higgins18–152016Mark Selby (2)Ding Junhui18–142015Stuart BinghamShaun Murphy18–15 2014  Mark Selby Ronnie O'Sullivan  18-14 2013  Ronnie O'Sullivan (5) Barry Hawkins  18–12 2012  Ronnie O'Sullivan (4) Allister Carter  18–11 2011  John Higgins (4) Judd Trump  18–15 2010  Neil Robertson Graeme Dott  18–13 2009  John Higgins (3) Shaun Murphy  18–9 2008  Ronnie O'Sullivan (3) Allister Carter  18–8 2007  John Higgins (2) Mark Selby  18–13 2006  Graeme Dott Peter Ebdon  18–14 2005  Shaun Murphy Matthew Stevens  18–16 2004  Ronnie O'Sullivan (2) Graeme Dott  18–8 2003  Mark Williams (2) Ken Doherty  18–16 2002  Peter Ebdon Stephen Hendry  18–17 2001  Ronnie O'Sullivan John Higgins  18–14 2000  Mark Williams Matthew Stevens  18–16 1999  Stephen Hendry (7) Mark Williams  18–11 1998  John Higgins Ken Doherty  18–12 1997  Ken Doherty Stephen Hendry  18–12 1996  Stephen Hendry (6) Peter Ebdon  18–12 1995  Stephen Hendry (5) Nigel Bond  18–9 1994  Stephen Hendry (4) Jimmy White  18–17 1993  Stephen Hendry (3) Jimmy White  18–5 1992  Stephen Hendry (2) Jimmy White  18–14 1991  John Parrott Jimmy White  18–11 1990  Stephen Hendry Jimmy White  18–12 1989  Steve Davis (6) John Parrott  18–3 1988  Steve Davis (5) Terry Griffiths  18–11 1987  Steve Davis (4) Joe Johnson  18–14 1986  Joe Johnson Steve Davis  18–12 1985  Dennis Taylor Steve Davis  18–17 1984  Steve Davis (3) Jimmy White  18–16 1983  Steve Davis (2) Cliff Thorburn  18–6 1982  Alex Higgins Ray Reardon  18–15 1981  Steve Davis Doug Mountjoy  18–12 1980  Cliff Thorburn Alex Higgins  18–16 1979  Terry Griffiths Dennis Taylor  24–16 1978  Ray Reardon Perrie Mans  25–18 1977 John Spencer Cliff Thorburn  25–12

 Resultater fra tidligere VM 
 VM i snooker 1927
 VM i snooker 1928
 VM i snooker 1929
 VM i snooker 1930
 VM i snooker 1933
 VM i snooker 1935
 VM i snooker 1936
 Referanser 

 Eksterne lenker 


Kategori:Sportsarrangementer i England

Kategori:Repeterende arrangementer etablert i 1927